Johann Rist

Johann Rist (1607–1667) var en tysk dikter. 

Liv
Rist ble født i Hamburg som sønn av en luthersk prest. Han gikk på skole på Johanneum i Hamburg og gymnaset Illustre i Bremen før han studerte teologi ved universitetet i Rinteln. Han ble der påvirket av Josua Stegmann og begynte å interessere seg for salmediktning. Da han dro fra Rinteln ble han lærer for sønnene til en kjøpmann i Hamburg og fulgte dem til Universität Rostock, hvor han selv også studerte hebraisk, matematikk og medisin. I løpet av hans tid i Rostock nesten tømte trettiårskrigen universitetet for studenter og Rist var syk i flere uker med pest.

I 1633 ble han huslærer hos Landschreiber Heinrich Sager i Heide. To år senere ble han utnevnt til pastor i landsbyen Wedel ved Elben, hvor han ble frem til sin død i 1667. Samme år giftet han seg med Elisabeth Stapel som han fikk fem barn sammen med. Hun døde i 1662, og i 1664 giftet han seg med Anna Hagedorn.

Virke
Rist ble først kjent i litteraturverdenen med dramaet Perseus (1634) som han skrev i Heide, og i de påfølgende årene skrev han en serie dramaer der Das friedewünschende Teutschland (1647) og Das friedejauchzende Teutschland (1653) er de mest interessante. Rist ble snart en sentral figur i en krets av mindre poeter, og han fikk mye ros. Keiser Ferdinand III adlet ham og gav han tittelen Hofpfalzgraf. Han grunnla, og fikk med seg flere poeter, i dikterforbundet Elbschwanenordens. Han var også med i flere andre dikterforbund.

Det er som salmedikter Rist er mest kjent i dag. Flere av hans salmer er fremdeles i bruk, blant annet i Norsk Salmebok. Samlinger av hans dikt ble samlet under titlene Musa Teutonica (1634) og Himmlische Lieder (1643).

Verker
Die alleredelste Belustigung (1666)
Die alleredelste Erfindung (1667)
Das alleredelste Leben (1663)
Das alleredelste Nass der gantzen Welt (1663)
Das Friedewünschende Teuschland (1649)
Sabbathische Seelenlust. Lüneburg: J. og H. Stern (1651)
Neue Musikalische Fest-Andachten: Lüneburg: J. og H. Stern (1655)
Neue Musikalische Katechismus-Andachten. Lüneburg: J. og H. Stern (1656)
Himmlische Lieder. Lüneburg: J. og H. Stern (1641)
Neue Musikalische Kreutz- Trost- Lob und DankSchule. Lüneburg: J. og H. Stern (1659)

 Referanser 

Eksterne lenker
 Mye informasjon om Rist hos kommunen Wedel i forbindelse med «Rist året» i 2007.
 Johann Rist hos bach-cantatas.com

Kategori:Tyske salmediktere
Kategori:Tyske lyrikere